**K O R R A L D U S**

**Haapsalu, 12. aprill 2013 nr 236**

Haapsalu linna liikluskomisjoni

moodustamine

Haapsalu linna liikluskomisjon on töötanud aastat 2005. Aastate jooksul on toimunud komisjonis palju muudatusi. Komisjoni töövaldkond on muutunud ning lähtuvalt sellest on vajalik ümber muuta liikluskomisjoni koosseis.

Juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3, Haapsalu põhimääruse § 35 lg 1 p 3 ning haldusmenetluse seadusest Haapsalu Linnavalitsus

**k o r r a l d a b :**

1. Moodustada Haapsalu linna liikluskomisjon koosseisus:
	1. Peeter Vikman – aselinnapea
	2. Eha Kallaste – linnakeskkonna osakonna spetsialist
	3. Helmut Luik – Fixum AK OÜ
	4. Ahti Viispert - Haapsalu konstaablijaoskonna piirkonnavanem
	5. Meelis Laurmann - Haapsalu politseijaoskonna patrullteenistuse teenistusevanem
	6. Tõnis Aido – liikluskorralduse spetalist, kahjukäistleja ja sõiduõpetaja
	7. Priit Lilleorg - Tallinna Ülikooli Haapsalu Kolledzi liiklusohutuse õppekava koordinaator
2. Määrata komisjoni esimeheks aselinnapea Peeter Vikman
3. Tunnistada kehtetuks Haapsalu Linnavalitsuse 06.12.2005 korraldus nr 826, Haapsalu Linnavalitsuse 14.10.2005 korraldus nr 721, Haapsalu Linnavalitsuse 31.10.2007 korraldus nr 803 ja haapsalu Linnavalitsuse 11.11.2009 korraldus nr 653.
4. Kinnitada Haapsalu linna liikluskomisjoni pöhimäärus (lisa 1)
5. Korraldus jõustub teatavakstegemise päevast.
6. Korraldus avalikustada linnavalitsuse kantseleis.

### Urmas Sukles

Linnapea **Erko Kalev**

 Linnasekretär

LISA

 Kinnitatud Haapsalu Linnavalitsuse

 12.04.2013 korraldusega nr 236

# Haapsalu linna liikluskomisjoni põhimäärus

1. Üldsätted
	1. Käesolev põhimäärus kehtestab Haapsalu linna liikluskomisjoni moodustamise ja töökorra.
	2. Liiklusküsimuste arutamise komisjon (edaspidi komisjon) juhindub oma tegevuses kohaliku omavalitsuse korralduse seadusest, liiklusseadusest, teeseadusest, EVS 613:2001 Haapsalu põhimäärusest ja teistest normatiivaktidest.
	3. Komisjoni moodustab ja tema tegevuse lõpetab ning komisjoni koosseisu kinnitab ja teeb selles muudatusi Haapsalu Linnavalitsus oma korraldusega.
	4. Komisjon moodustatakse määramata ajaks.
	5. Komisjon töötab põhimääruse alusel, põhimääruse kinnitab, muudab ja tunnistab kehtetuks Haapsalu Linnavalitsus oma korraldusega.
2. Komisjoni pädevus
	1. Komisjoni pädevuses on:
		1. vajadusel vaadata läbi ja teha otsuseid erinevates linnakeskkonna osakonnale esitatud liikluskorralduse valdkonna problemaatilistes küsimustest;
		2. teha ettepanekuid liikluskorraldusega seotud probleemide efektiivsemaks lahendamiseks;
		3. tellida eksperthinnanguid liikluskorraldusega seotud küsimustes.
3. Komisjoni koosseis
	1. Komisjonil on 7 põhiliiget.
	2. Komisjoni liikmed kinnitab Haapsalu Linnavalitsus.
	3. Komisjoni liikmete hulgast nimetab Haapsalu Linnavalitsus komisjoni esimehe.
	4. Komisjoni otsused võetakse vastu häälteenamusega, igal liikmel on üks hääl.
	5. Komisjoni esimehel on õigus komisjoni töösse kaasata ka teisi isikuid, kellel on asjade arutamisel komisjonis sõnaõigus, hääleõigust neil ei ole.
4. Komisjoni töökord
	1. Komisjoni töövormiks on koosolek, mis toimub vastavalt vajadusele, kuid mitte harvemini kui üks kord kvartalis.
	2. Komisjoni kutsub kokku komisjoni esimees viis päeva enne koosoleku toimumist telefoni teel.
	3. Komisjoni esimees informeerib komisjoni liikmeid suuliselt koosoleku toimumise ajast, kohast ja päevakorrast.
	4. Komisjon on otsustusvõimeline, kui koosolekust võtab osa vähemalt 4 komisjoni liiget. Komisjoni otsused võetakse vastu poolt häälte enamusega. Kui hääled jagunevad võrdselt, siis otsustavaks hääleks on komisjoni esimehe hääl.
	5. Komisjon nimetab oma liikmete hulgast protokollija.
	6. Komisjoni koosolekut juhatab komisjoni esimees.
	7. Komisjoni koosoleku kohta koostatakse protokoll kolme tööpäeva jooksul koosoleku toimumisest arvates ning protokollile kirjutavad alla komisjoni esimees ja protokollija.
	8. Komisjoni otsused, mis vajavad kinnitamist linnavalitsuse istungil, esitatakse kinnitamiseks kahe nädala jooksul peale otsuse tegemist.
	9. Liikluskorralduse küsimuste arutamisel valmistavad alusmaterjalid ette linnakeskkonna osakonna töötajad.
5. Asjaajamine
	1. Komisjoni asjaajamise keel on eesti keel.
	2. Komisjoni töödokumente hoitakse Haapsalu Linnavalitsuse linnakeskkonna osakonnas